ŠILALĖS RAJONO SAVIVALDYBĖS

TARYBA

SPRENDIMAS

DĖL ŠILALĖS RAJONO SAVIVALDYBĖS TARYBOS 2017 M. SAUSIO 26 D. SPRENDIMO NR. T1-18 „DĖL PAGALBOS PINIGŲ ŠEIMOMS, GLOBOJANČIOMS (RŪPINANČIOMS) BE TĖVŲ GLOBOS LIKUSIUS VAIKUS, SKYRIMO IR PANAUDOJIMO KONTROLĖS TVARKOS ŠILALĖS RAJONO SAVIVALDYBĖJE APRAŠO PATVIRTINIMO“ PAKEITIMO

2018 m. sausio 25 d. Nr.T1-21

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 9 straipsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 27 punktu, Šilalės rajono savivaldybės taryba

n u s p r e n d ž i a:

1. Pakeisti Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašą, patvirtintą Šilalės rajono savivaldybės tarybos 2017 m. sausio 26 d. sprendimu Nr. T1-18 „Dėl Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašo patvirtinimo“:

1.1 pakeisti 1 punktą ir jį išdėstyti taip:

„1. Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašas (toliau – Aprašas) nustato pagalbos pinigų skyrimo tėvų globos netekusius vaikus globojančiai šeimai ar asmeniui ir budinčiam globotojui pagalbos pinigų mokėjimo, jų naudojimo kontrolės ir mokėjimo nutraukimo tvarką.“;

1.2. pakeisti 2 punktą ir jį išdėstyti taip:

„2. Pagalbos pinigai skiriami ir mokami Šilalės rajono savivaldybėje gyvenamąją vietą deklaravusioms šeimoms ar asmeniui, globojančioms (rūpinančioms) be tėvų globos likusius vaikus ir budintiems globotojams. Pagalbos pinigai budintiems globotojams mokomi per Globos centrą, kuris yra vaiko atstovas.“;

1.3. pakeisti 4 punktą ir jį išdėstyti taip:

„4. Vaikus globojančiai šeimai ar asmeniui ir budinčiam globotojui (toliau – globėjas) už vaikų priežiūrą ar globą (rūpybą) skiriama 3 bazinių socialinių išmokų dydžio išmoka per mėnesį už kiekvieną globojamą (rūpinamą) vaiką šeimoje ar budinčio globotojo prižiūrimą vaiką – pagalbos pinigai.“;

1.4. pakeisti 5 punktą ir jį išdėstyti taip:

„5. Pagalbos pinigai skiriami už globojamą (rūpinamą) ar prižiūrimą vaiką iki 18 m. ir vyresnį, jeigu jis mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jam sukaks 21 metai. Baigus bendrojo lavinimo mokyklą, pagalbos pinigai mokami iki tų metų rugsėjo 1-os dienos.“;

1.5. pakeisti 21 punktą ir jį išdėstyti taip:

„21. Pagalbos pinigų naudojimą pagal paskirtį prižiūri ir kontroliuoja Globos centras ir Skyrius.“;

1.6. pakeisti 22 punktą ir jį išdėstyti taip:

„22. Gavus informacijos ar kilus abejonėms, kad pagalbos pinigai naudojami ne pagal paskirtį, Globos centras aplanko globėją ir surašo globojamo (rūpinamo) ar prižiūrimo vaiko aplankymo aktą.“;

1.7. pakeisti 23 punktą ir jį išdėstyti taip:

„23. Globos centro darbuotojas, nustatęs, kad pagalbos pinigai yra naudojami ne pagal paskirtį ir yra neužtikrinama vaiko gerovė, nedelsdamas patikrinimo išvadas teikia Skyriui.“;

1.8. pakeisti 24 punktą ir jį išdėstyti taip:

„24. Globos centro ar Skyriaus darbuotojas turi teisę, atsitiktinės atrankos būdu pasirinkęs globėjo šeimą, aplankyti ją ir vietoje patikrinti, ar pagalbos pinigai yra naudojami pagal paskirtį ir, ar yra užtikrinama globotinio gerovė.“

2. Nustatyti, kad šis sprendimas įsigalioja nuo 2018 m. vasario 1 d.

3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras	Jonas Gudauskas